પીઢ ફિલ્મ અભિનેતા અને ભાજપના સાંસદ શત્રુઘ્ન સિંહાએ જણાવ્યુ હતું કે મોદી સરકારમાં લોકોનો અવાજ વ્યકત નથી થતો. દેશમાં જેમને પણ પોતાનો અવાજ વ્યકત કરવા નથી મળતો તેઓ લોકમંચ ઉપર એક જ મંચ ઉપર આવી રહયા છે. જેમા યશવંત સિંહા, તેજસ્વી યાદવ, દિનેશ ત્રિવેદી ,પ્રશાંત ભૂષણ સહિતના અનેક નેતાઓ મોદી સરકાર વિરુધ્ધ લોકશાહીની ઝૂંબેશ ચલાવશે. મોદી સરકાર પ્રચંડ બહુમતીથી સતા ઉપર આવી છે અને પ્રજા પાસે ખીચડી સરકારનો ભૂતકાળનો સારો અનુભવ નથી ત્યારે શું તમારી મુહીમ આ મંચ દ્વારા સફળ થશે ? આવા સવાલના જવાબમાં તેમણે જણાવ્યુ હતું કે દેશમાં ભૂતકાળમાં પણ અનેક વડાપ્રધાન આવ્યા હતાં. જેમા દેવગોવડા સહિતના વડાપ્રધાન સમયોચિત આવ્યા હતાં. પ્રજા મુદા ઉપર સરકાર ચૂંટે છે વ્યકિત આધારિત નહી. અમને આશા છે કે લોકોને સારો વિકલ્પ મળશે.